Şahin İmranov
Şahin Səlim oğlu İmranov (23 sentyabr 1980, Sumqayıt) — Azərbaycanı təmsil edən boksçu və məşqçi. 2002-2008-ci illərdə Azərbaycan yığmasının heyətində çıxış edib. 2 dəfə Olimpiya Oyunları, 2 dəfə Dünya Çempionatı, 3 dəfə isə Avropa Çempionatında mübarizə aparan Şahin İmranov 2008-ci ildə Çində XXIX Yay Olimpiya Oyunlarının bürünc medalına sahib olub. Şahin İmranov həmçinin 2002-ci ildə Perm şəhərində (Rusiya) və 2006-cı ildə Plovdiv şəhərində (Bolqarıstan) baş tutan Avropa Çempionatlarının gümüş medallarına sahib olub. Şahin İmranov Azərbaycan idmanında xidmətlərinə görə 2004-cü ildə Azərbaycan Prezidenti İlham Əliyevin Sərəncamına əsasən "Tərəqqi" medalı ilə təltif edilib. Şahin İmranov 2019-cu ildən gənclərdən ibarət Azərbaycan yığmasının baş məşqçisidir.